De Museksunterrecht zu Lëtzebuerg
Channel: SCRIPT
Date: 11/01/2022

Wéi dréit d’Musek zur Entwécklung vum Kand bäi? Wéi gëtt se am beschte vermëttelt? Wéi funktionéiert de Museksunterrecht? A wat bréngt et mat sech, wann den Accès dozou fir Kanner ab der Rentrée 2022 soll gratis sinn? Dës an aner Froen stinn am Mëttelpunkt vum Webinaire, den d’Direction générale de l’Enseignement musical vum Educatiounsministère, de SCRIPT a Radio 100,7 den 11. Januar 2022 vu 14.30 bis 16.00 proposéieren.  

Am Studio sinn:   
-D’Micky Thein, Directrice adjointe vun der Museksschoul vun der UGDA. 
-De Gilles Lacour, Commissaire à l’enseignement musical vun der Regirung a Chef vun der Direktioun vum Museksunterrecht am Educatiounsministère.  
-De Marc Meyers, President vun der nationaler Programmkommissioun vum Enseignement musical an Direkter vum Stater Conservatoire.  
-De Pascal Sticklies, Responsabel vum Education Department vun der Philharmonie  

An der Emissioun sinn zousätzlech eng ganz Rei vun Expertinnen an Experten ze héieren an och d’Stëmmen vu Museksschüler.   

D’Nolauschterer kënnen hir Froen iwwer d’Email fro@webinar.lu oder per WhatsApp 621440044 stellen.  

D’Participatioun vun Enseignante um Webinaire gëtt vum IFEN als Formatioun unerkannt. Méi Informatiounen: www.ifen.lu